Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 108/15/5508	Ružomberok, 22.4.2015
EEČ : 2-42-48-2015

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1, odsek 3 písmeno a) Trestného zákona číslo 300/2005 Zbierky zákonov v znení zákona číslo 497/2008 Zbierky zákonov

Rozhodol: 	prokurátor Okresnej prokuratúry Ružomberok
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	dňa 07.02.2008 vypracoval plnomocenstvo, ktoré bez súhlasu XXXXX, XXXXX, trvalo bytom XXXXX opatril podpisom XXXXX, podpisy dňa  08.02.2008 bez prítomnosti XXXXX osvedčil v osvedčovacej knihe Obecného úradu XXXXX pod poradovými číslami 81/2008 a 82/2008 a toto plnomocenstvo použil ako pravé a v mene XXXXX dňa 11.02.2008 v Ružomberku uzatvoril a podpísal kúpnu zmluvu podľa § 588 a nasl. Občianskeho zákonníka medzi  predávajúcim XXXXX, XXXXX a kupujúcim  XXXXX, XXXXX, na základe ktorej XXXXX bez súhlasu XXXXX predal touto zmluvou XXXXX patriaci  spoluvlastnícky podiel  
	- z nehnuteľností zapísaných na liste vlastníctva číslo XXXXX pre obec a k. ú. Ružomberok, na ktorom bol XXXXX zapísaný podielovým spoluvlastníkom v podiele 1/2-ica pozemku parc. č. XXXXX, zastavané plochy a nádvoria, o výmere 34 m2, (plocha pripadajúca na prevádzaný podiel z podielového spoluvlastníctva XXXXX je 17 m2), XXXXX, Zastavané plochy a nádvoria, o výmere 439 m2 (pomerná časť 219,5 m2), XXXXX Zastavané plochy a nádvoria, o výmere 44 m2 (pomerná časť 22 m2), XXXXX Zastavané plochy a nádvoria, o výmere 228 m2 (pomerná časť 114 m2), XXXXX Zastavané plochy a nádvoria, o výmere 40 m2, (pomerná časť 20 m2), XXXXX Zastavané plochy a nádvoria, o výmere 538 m2 (pomerná časť 269 m2), ako aj stavby sup. č. 1373 na p. č. XXXXX druh stavby 640 - Budova pre obchod a služby 
	a následne dňa 11.02.2008 XXXXX v mene XXXXX podpísal s kupujúcim XXXXX návrh na urýchlený vklad vlastníckeho práva kúpnou zmluvou adresovaný Katastrálnemu úradu Žilina, Správe katastra Ružomberok, ktorá v konaní vedenom pod číslom 259/08 previedla vlastnícke práva popísaných nehnuteľností  na XXXXX, nXXXXX a následne v konaní č. 1468/08 na XXXXX kde za popísané nehnuteľnosti XXXXX zaplatil dohodnutú kúpnu cenu 2.900.000,-Sk (96.262,36 Eur), pri podpise zmluvy bola vyplatená sumu 170.000,-Sk (5.642,97 Eur) do rúk XXXXX a zvyšnú sumu 2.730.000,-Sk (90.619,40 Eur) XXXXX  previedol na účet vedený vo VÚB, a. s., číslo účtu XXXXX
pričom XXXXX o uvedených skutočnostiach neinformoval XXXXX a peniaze za predaj nehnuteľnosti mu zatajil a nechal si ich pre svoju osobnú potrebu, čím spôsobil XXXXX, XXXXX, škodu vo výške najmenej 2.900.000,-Sk (96.262,36 Eur),

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Vyšetrovateľ OR PZ, Úradu justičnej a kriminálnej polície v Ružomberku uznesením z 09.10.2009, ČVS: ORP-394/JP-RK-2009, podľa § 199 ods. 1 Trestného poriadku začal trestné stíhanie a následne uznesením z 10.02.2010, ČVS: ORP-394/JP-RK-2009, podľa § 206 ods. 1 Trestného poriadku vzniesol obvinenie XXXXX, nar. XXXXX v Liptovskom Mikuláši, trvale bytom XXXXX, XXXXX, pre zločin podvodu podľa § 221 ods. 1, ods. 3 písm. a) Trestného zákona, na tom skutkovom základe ako je to popísané vo výrokovej časti predmetného uznesenia o vznesení obvinenia.

Zločinu podvodu podľa § 221 ods. 1, ods. 3 písm. a) Trestného zákona sa dopustí ten, kto na škodu cudzieho majetku seba alebo iného obohatí tým, že uvedie niekoho do omylu alebo využije niečí omyl, a spôsobí tak na cudzom majetku značnú škodu.

Podľa § 124 ods. 1 Trestného zákona škodou sa na účely tohto zákona rozumie ujma na majetku alebo reálny úbytok na majetku alebo na právach poškodeného alebo jeho iná ujma, ktorá je v príčinnej súvislosti s trestným činom, bez ohľadu na to, či ide o škodu na veci alebo na právach. Škodou sa na účely tohto zákona rozumie aj získanie prospechu v príčinnej súvislosti s trestným činom.

Podľa § 125 ods. 1 Trestného zákona škodou malou sa rozumie škoda prevyšujúca sumu 266 eur. Škodou väčšou sa rozumie suma dosahujúca najmenej desaťnásobok takej sumy. Značnou škodou sa rozumie suma dosahujúca najmenej stonásobok takej sumy. Škodou veľkého rozsahu sa rozumie suma dosahujúca najmenej päťstonásobok takej sumy. Tieto hľadiská sa použijú rovnako na určenie výšky prospechu, hodnoty veci a rozsahu činu.

Podľa § 126 ods. 1 Trestného zákona pri určení výšky škody sa vychádza z ceny, za ktorú sa vec, ktorá bola predmetom útoku, v čase a vmieste činu obvykle predáva. Ak výšku škody nemožno takto zistiť, vychádza sa z účelne vynaložených nákladov na obstaranie rovnakej alebo obdobnej veci alebo na uvedenie veci do predošlého stavu.

Preskúmaním spisového materiálnu bolo zistené, že obvinený XXXXX, nar. XXXXX, dňa XXXXX zomrel. Uvedené vyplýva z predloženého úmrtného listu č. XXXXX vydaného Matričným úradom mesta XXXXX.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

V prípade, ak je zistená niektorá skutočnosť uvedená v § 9 Trestného poriadku, prokurátor zastaví trestné stíhanie ihneď, len čo sa o takomto dôvode dozvedel.

Z vyššie uvedených dôvodov, s poukazom na ustanovenie § 9 ods. 1 písm. d) Trestného poriadku, som trestné stíhanie obvineného XXXXX  pre uvedený skutok podľa § 215 ods. 1 písm. d) Trestného poriadku zastavil, pretože je trestné stíhanie neprípustné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Štefan Tomaško
prokurátor